CELEX: 32013D0312
Language: da
Date: 2013-06-28 00:00:00
Title: 2013/312/EU: Det Europæiske Råds Afgørelse af 28. juni 2013 om Europa-Parlamentets sammensætning

29.6.2013   
            
            
               DA
            
            
               Den Europæiske Unions Tidende
            
            
               L 181/57
            
         DET EUROPÆISKE RÅDS AFGØRELSE
   af 28. juni 2013
   om Europa-Parlamentets sammensætning
   (2013/312/EU)
   DET EUROPÆISKE RÅD HAR —
   under henvisning til traktaten om Den Europæiske Union, særlig artikel 14, stk. 2,
   under henvisning til artikel 2, stk. 3, i protokol nr. 36 om overgangsbestemmelser,
   under henvisning til Europa-Parlamentets initiativ (1),
   under henvisning til Europa-Parlamentets godkendelse (2), og
   ud fra følgende betragtninger:
   
               (1)
            
            
               Artikel 2, stk. 1og 2, i protokol nr. 36 om overgangsbestemmelser udløber ved udgangen af valgperioden 2009-2014.
            
         
               (2)
            
            
               Artikel 19, stk. 1, i akten om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab udløber ved udgangen af valgperioden 2009-2014.
            
         
               (3)
            
            
               Det er nødvendigt at opfylde kravene i artikel 2, stk. 3, i protokol nr. 36 og dermed at vedtage den afgørelse, der er omhandlet i artikel 14, stk. 2, andet afsnit, i traktaten om Den Europæiske Union, hurtigst muligt, således at medlemsstaterne får god tid til at træffe de nødvendige nationale foranstaltninger til tilrettelæggelse af valget til Europa-Parlamentet for valgperioden 2014-2019.
            
         
               (4)
            
            
               Artikel 14, stk. 2, første afsnit, i traktaten om Den Europæiske Union fastsætter kriterierne for Europa-Parlamentets sammensætning, nemlig at antallet af repræsentanter for Unionens borgere ikke må overstige syv hundrede og halvtreds plus formanden, at borgerne skal repræsenteres degressivt proportionalt med en mindstetærskel på seks medlemmer for hver medlemsstat, og at ingen medlemsstat kan tildeles mere end seksoghalvfems pladser.
            
         
               (5)
            
            
               Af artikel 10 i traktaten om Den Europæiske Union fremgår det bl.a., at Unionens funktionsmåde bygger på det repræsentative demokrati, hvor borgerne repræsenteres direkte på EU-plan i Europa-Parlamentet, og medlemsstater repræsenteres af deres regeringer, der selv er demokratisk ansvarlige over for deres nationale parlamenter eller borgere, i Rådet. Artikel 14, stk. 2, i traktaten om Den Europæiske Union om Europa-Parlamentets sammensætning finder derfor anvendelse inden for konteksten af de bredere institutionelle ordninger, der er fastsat i traktaterne, og som ligeledes omfatter bestemmelserne om beslutningstagning i Rådet —
            
         VEDTAGET DENNE AFGØRELSE:
   Artikel 1
   Ved anvendelsen af det princip om degressiv proportionalitet, som er fastlagt i artikel 14, stk. 2, første afsnit, i traktaten om Den Europæiske Union, gælder følgende principper:
   
               —
            
            
               ved fordelingen af pladser i Europa-Parlamentet skal de i traktaten om Den Europæiske Union fastsatte minimums- og maksimumstal udnyttes fuldt ud for så nøjagtigt som muligt at afspejle størrelsen af medlemsstaternes respektive befolkninger
            
         
               —
            
            
               forholdet mellem de enkelte medlemsstaters indbyggertal og antal pladser inden afrunding til hele tal skal variere i forhold til deres respektive indbyggertal på en sådan måde, at hvert enkelt medlem af Europa-Parlamentet fra en mere folkerig medlemsstat repræsenterer flere borgere end hvert enkelt medlem fra en mindre folkerig medlemsstat, og omvendt, at jo større en medlemsstats befolkning er, jo mere ret har den til et stort antal pladser.
            
         Artikel 2
   Kommissionen (Eurostat) beregner størrelsen af medlemsstaternes befolkning på grundlag af oplysninger fra medlemsstaterne og i henhold til en metode fastlagt i en forordning, som Europa-Parlamentet og Rådet vedtager.
   Artikel 3
   I overensstemmelse med artikel 1 fastsættes antallet af repræsentanter i Europa-Parlamentet, der vælges i hver enkelt medlemsstat, for valgperioden 2014-2019 til:
   
               Belgien
            
            
               21
            
         
               Bulgarien
            
            
               17
            
         
               Den Tjekkiske Republik
            
            
               21
            
         
               Danmark
            
            
               13
            
         
               Tyskland
            
            
               96
            
         
               Estland
            
            
               6
            
         
               Irland
            
            
               11
            
         
               Grækenland
            
            
               21
            
         
               Spanien
            
            
               54
            
         
               Frankrig
            
            
               74
            
         
               Kroatien
            
            
               11
            
         
               Italien
            
            
               73
            
         
               Cypern
            
            
               6
            
         
               Letland
            
            
               8
            
         
               Litauen
            
            
               11
            
         
               Luxembourg
            
            
               6
            
         
               Ungarn
            
            
               21
            
         
               Malta
            
            
               6
            
         
               Nederlandene
            
            
               26
            
         
               Østrig
            
            
               18
            
         
               Polen
            
            
               51
            
         
               Portugal
            
            
               21
            
         
               Rumænien
            
            
               32
            
         
               Slovenien
            
            
               8
            
         
               Slovakiet
            
            
               13
            
         
               Finland
            
            
               13
            
         
               Sverige
            
            
               20
            
         
               Det Forenede Kongerige
            
            
               73
            
         Artikel 4
   Denne afgørelse skal revideres i tilstrækkelig god tid inden begyndelsen af valgperioden 2019-2024 på grundlag af et initiativ fra Europa-Parlamentet, der forelægges inden udgangen af 2016, med henblik på at fastlægge et system, som vil gøre det muligt fremover, forud for hvert valg til Europa-Parlamentet, at fordele pladserne mellem medlemsstaterne efter en objektiv, retfærdig, varig og gennemsigtig metode ved at omsætte princippet om degressiv proportionalitet som fastsat i artikel 1, idet der tages hensyn til en eventuel ændring af deres antal og til behørigt dokumenterede demografiske ændringer i deres befolkninger, hvorved den generelle balance i det institutionelle system som fastsat i traktaterne respekteres.
   Artikel 5
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 28. juni 2013.
      
         
            På Det Europæiske Råds vegne
         
         H. VAN ROMPUY
         
            Formand
         
      
   
   
      (1)  Initiativ vedtaget den 13. marts 2013 (endnu ikke offentliggjort i EUT).
   
      (2)  Godkendelse af 12. juni 2013 (endnu ikke offentliggjort i EUT).